****

**Društvo za višjo kakovost življenja**

**vabi na praznično ustvarjalno delavnico**

**NA ROKE ZA OTROKE**

**v soboto, 23. novembra, ob 14. uri v hotel Kras v Postojni.**

**Ob prijetnem druženju bomo ustvarjali izdelke, primerne za praznično obdarovanje. V decembru jih bomo na praznični stojnici zamenjali za prostovoljne prispevke, ki jih bomo namenili za plačilo toplega obroka učencu z Osnovne šole Antona Globočnika.**

Ustvarjalna delavnica Na roke za otroke je nadaljevanje oziroma nadgradnja humanitarne akcije "Prestopimo stisko. Prispevajmo učencu za topel obrok", ki smo jo članice Društva za višjo kakovost življenja Prestop izvedle konec avgusta. Tokrat želimo povezati podobno misleča društva, občane in tudi najmlajše. Sobotna ustvarjalna delavnica bo priložnost za izmenjavo znanj in izkušenj pri različnih ročnih spretnostih, za medsebojno spoznavanje in druženje, predvsem pa za plemenito dejanje.

Našemu povabilu k dobrodelnemu ustvarjanju so se odzvali posamezniki, člani društev, učenci, vzgojiteljice in učiteljice. Vesele bomo, če se nam boste pridružili tudi novinarji in v vašem mediju namenili nekaj pozornosti humanitarni akciji Na roke za otroke.